 Proza - : - Jubileul unui microbist-partea i de iOAN BOZAC : - Jubileul unui microbist-partea i de iOAN BOZAC"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Jubileul... (Proza) > Jubileul... (Proza) > Jubileul... (Proza) > Jubileul... (Proza) > ispravile... (Personale) > Jubileul... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 91642 Jubileul_unui_microbist-partea_i' > Vizionari: 2000 > Jubileul unui microbist-partea i proza [ ] introducere + Anglia-'66 - - - - - - - - - - - - - - - - - - - - - - - - - de iOAN BOZAC [ionut60 ] 2004-10-23 | | Jubileul unui microbist Cuvint inainte imi este la fel de greu sa incep aceste marturisiri cum mi-a fost sa gasesc titlul. Totusi, concis si la obiect, cum m-am straduit sa fiu tot timpul, zic doar ca a ramas mai putin de o zi pina la unul dintre cele mai mari evenimente din viata mea. Orice microbist cit de cit "hirsit" isi da seama despre ce este vorba, fiindca o lume intreaga abia asteapta (si a avut destul de asteptat) un meci intre Brazilia si Germania, cu atit mai mult cu cit este lupta pentru suprematia absoluta pe aceasta planeta in poate cel mai interesant domeniu. Ma simteam tentat sa argumentez de ce marele derby al tuturor timpurilor trebuia sa se joace intre aceste doua echipe, lasind implicit la o parte alta multipla campioana-italia, dar ma rezum sa spun ca 2 titluri din 3 ale acestei mari echipe au fost obtinute inainte de al doilea razboi mondial[i]. (De altfel, fotbalistii tarii care da arbitrul[ii] finalei de miine-desi mai regulamentar era sa fie de pe alt continent decit combatantele, si am vazut chiar la acest turneu final "centrali" aproape impecabili din Kuweit sau Emiratele Arabe Unite-au jucat, atit cu Brazilia, cit si cu Germania, meciuri cu miza serioasa, care cam totdeauna asigurau prezenta in finala campionatului mondial, cistigarea ei, sau locul ramas pe podium.) Scriind fraza dianinte, am facut inca o conexiune cu istoria fotbalului: numarul locurilor de pe trepiedul gloriei este egal cu numarul tarilor care au dominat sportul cel mai iubit aproape peste tot de vreo suta buna de ani. El are totodata implicatii foarte largi, poate inca nedeslusite pe de-a-ntregul, si sint departe de-a fi primul care-si da seama de asta. Fiind si unul din domeniile in care patriotismul adevarat se poate manifesta, imi permit sa afirm ca marilor puteri ale fotbalului li se potriveste o zicala romaneasca: "Toate lucrurile bune-s trei.". Cunosc varianta ei in germana si italiana, dar n-o stiu in limba portugheza. Daca puteam s-o scriu si cum e la brazilieni, o puneam aici in toate cele trei limbi, din obsesia de a fi echitabil. Ma consolez cu o alta zicala de-a noastra: "in tot raul este si un bine.", adica am avut ocazia sa-mi afirm identitatea de roman. Din ceea ce am scris mai sus s-ar putea deduce ca as fi neutru in meciul la care sint convins ca se gindesc o mare parte dintre semenii mei de pretutindeni. Daca ar fi asa, e la mintea cocosului ca n-as fi un adevarat impatimit al fotbalului. Unde mai pui ca Brazilia este echipa mea de suflet, dupa cum se va vedea? in schimb, cu Germania am tinut extrem de rar-cel mai recent in meciul cu Coreea de Sud, din semifinalele acestui turneu. Am toata stima si admiratia pentru aceasta natiune, pe care sportivii-nu numai fotbalistii-o reprezinta fidel, dar gindirea (sa-i zicem rationala) este una, iar dragostea-cu totul altceva. Daca as continua cu tot ce-mi vine in minte, ar iesi o prefata mai ampla decit povestea propriu-zisa. Neaparat insa se cuvine sa explic de ce m-am apucat tocmai acum sa scriu despre cea mai veche si mai constanta pasiune a mea. Mi-am dat seama ca acesta este al zecelea turneu final al C.M. de fotbal pe care il urmaresc (de unde si titlul), si cu asta cred ca am spus aproape totul. Zic "aproape", fiindca mai trebuie sa adaug ca nu sint chiar un Matusalem; primele meciuri de care-mi amintesc (din Anglia-1966), s-au jucat cu un an inainte de a merge eu la scoala. Vrind initial sa ma adresez celor care cunosc si iubesc sportul la fel ca mine, as fi zis ca sint nascut in timpul Olimpiadei de la Roma. Acum imi propun sa vorbesc si celor mai putin avizati, sperind sa-i fac sa inteleaga fenomenul fotbalistic-si sportul in general. A existat intotdeauna ideea ca fotbalul se rezuma la a da cu piciorul in minge si ca tot lovirea mingii este singurul mod in care poti sa-ti folosesti aici capul. Ca este departe de a fi asa ne-o spun doua nume de microbisti fanatici: Frederic Joliot-Curie si Camil Petrescu. Pregnanta insa pentru toata lumea este defularea pe care ti-o ofera pasiunea pentru ceea ce pe drept se numeste sportul-rege. Avem exemplul recent al argentinienilor[iii] (nefericit, din pacate), dar eu ma gindesc si la ce balsam erau in timpul comunismului meciurile de fotbal (pe stadion sau la televizor)-si nu numai la noi, daca e sa ne reamintim proza scurta a lui Vasili Axionov. Simt ca nu am voie sa inchei acest preambul fara sa aduc un omagiu memoriei lui ioan Chirila[iV], care mi-a inseninat tineretea cu cartile sale despre campionatele mondiale (si nu numai), in care la tot pasul vezi un adevarat intelectual. Ma mai gindesc la ion Baiesu, a carui cartulie despre primul campionat mondial trait din plin de mine[V] are un titlu care pune lucrurile la punct: "Fotbalul-joc de barbati"[Vi]. Recitind rindurile de mai sus, mi-a mai venit o idee: cum fiecare om are orgoliu, imi place sa cred ca nu este intimplator ca am acelasi nume cu scriitorii pe care tocmai i-am pomenit. iOAN BOZAC, 29 iunie 2002 i] La acea data Brazilia cistigase 4 campionate mondiale (1958, 1962, 1970 si 1994), Germania-3 (1954, 1974 si 1990), iar italia-tot 3 (1934, 1938 si 1982). ii] Pierluigi Collina. Este considerat (pe drept, zic eu) cel mai bun arbitru din lume, dar la el acasa nu este pe primul loc, judecind dupa media notelor din campionat. Pare un paradox, si totusi nu e; mai degraba este o mosra de obiectivitate, pilduitoare pentru diferenta dintre ei si noi-si nu numai in fotbal. iii] Erau intr-o criza economica teribila, dar au uitat de toate, cu gindul la echipa, despre care stim cum "i-a alinat". iV] Unuia dintre fiii sai-cel cu cariera in fotbal-i se zice ionut, ca si mie, care nu prea cred in coincidente (v. si ultimul aliniat). V] Mexic-1970 Vi] Chiar daca pare pleonasm (ca "fotbal masculin" la Olimpiada), voi spune ca un barbat adevarat pretuieste feemile pentru feminitate, si considera ca aceasta trasatura fundamentala este incompatibila cu sportul cel mai indragit. "Prietenii stiu de ce"-asta ca tot sintem in domeniu. A n g l i a - 1 9 6 6 Tot ce urmeaza va fi scris in primul rind cu sufletul, asa ca-fara sa ma astept sa se creada acest lucru-nu voi apela la cartile despre istoria fotbalului, carti pe care e usor de imaginat de cite ori le-am citit si cum le pastrez. Procedind astfel, doresc ca eu in primul rind sa-mi dau seama de intensitatea perceptiilor din cei 36 de ani de cind m-am atasat de cel mai iubit si cunoscut sport. Sper ca este clar ca voi povesti despre campionatele mondiale de care imi amintesc, si nu despre cele cu care am fost contemporan. (S-ar adauga si turneul final din Chile-1962, eu fiind nascut in septembrie 1960, chiar in timpul Olimpiadei de la Roma, fapt la care tin foarte mult si care s-ar putea sa fi contribuit la pasiunea pentru sport. Pe tema primului campionat mondial din existenta mea am facut si o gluma, impreuna cu fiul meu: nu l-am vazut-deci nici amintiri n-am-nu pentru ca aveam 1 an si ceva, ci pentru ca Televiziunea Romana nu l-a transmis. Sa revenim insa la lucruri pe care eu le consider serioase si sa vedem cum percepea un baietel de nici 6 ani marele eveniment mondial, fara sa inteleaga aproape nimic din fotbal. (Vreau sa fiu cinstit cu toata lumea, asa ca recunosc fara discutie ca abia dupa vreo 2 ani am inceput sa ma implic ca spectator sau telespectator-dar despre asta voi scrie cind va veni momentul.) Eram proaspat mutati-dupa ce pina atunci statusem cu bunicii dinspre mama, in cea mai fericita perioada a vietii mele-si inca n-aveam televizor, ca majoritatea celor care stateau in noul cartier Gheorghieni. De aceea, cam toti barbatii isi luau cite un scaun de bucatarie si se duceau la "blocul muncitorilor", care era chiar in mijlocul cartierului. (ii zicea asa fiindca acolo dormeau cei care lucrau peste zi la darea in folosinta a blocurilor.) Desigur ca voiam si eu sa ma duc cu taica-meu, ca tinar barbat ce ma simteam, dar ma gindeam numai la ora la care incepe meciul (pe la 8 seara). Parintii aveau in vedere si ora la urma sa se termine (implicit ca probabil ar fi trebuit sa fiu adus in spate, dormind), asa ca ma puneau la locul meu, desi mai miriiam eu. Un meci tot am vazut in cartier, si poate nu este intimplator ca a fost singura victorie a Braziliei la acel campionat mondial (2-0 cu Bulgaria). Matusa tatalui meu facuse o criza biliara, si desigur ca el-ca medic-fusese chemat. Maica-mea era foarte legata de cea care zacea la pat, asa ca a dorit sa mearga si ea. Ei aveau televizor (si acum ii tin minte marca: "Grigorescu"), cu ecran mare (chit ca-bineinteles-era alb-negru) si, in timp ce parintii mei dadeau atentie matusii, care era in aceeasi camera, eu-discret cum am fost intotdeauna fata de cei in situatii stinjenitoare-eram pironit cu ochii la imagini. imi amintesc perfect de o lovitura libera de la vreo 30 de metri, trasa direct in poarta. (Ulterior am citit ca autorul a fost Garrincha.) Celelalte meciuri pe care le-am urmarit cit de cit-putine la numar-au fost la bunicii dinspre tata, pe un televizor "Temp" care atunci era nou, si care a mai "mers" vreo 25 de ani, ca mai toate aparatele de acest tip pe care le stiu eu. imi amintesc de un alt meci al Braziliei (cu Portugalia, daca reconstitui si din lecturile de mai tirziu), in care m-a impresionat ca Pele a fost accidentat grav (si avea sa paraseasca definitiv acel campionat). Nu mi-a ramas in minte atunci cum s-a terminat jocul , dar si acum stiu ca barbatii din jur (pe linga tata si bunicul, era si sotul surorii tatalui meu) l-au remarcat pe Eusebio. Eu, in schimb, eram mai atent la prezentatorii meciurilor (Aristide Buhoiu si Cristian topescu-dupa cum mi-am dat seama mai tirziu), carora le ziceam "ala frumosu' ", respectiv "ala uritu' ". (Daca aceasta scriere va aparea vreodata, sper sa se ia asa cum trebuie luate aceste caracterizari ale unui copil de 5 ani si ceva. As vrea sa nu incapa indoiala ca-de peste 30 de ani-il consider pe dl. topescu cel mai mare comentator de sport al nostru, si afirm cu toata taria ca-pentru mine, cel putin-reprezinta in presa vorbita ce a reprezentat ioan Chirila in presa scrisa. Pe linga aceasta, nu voi uita uralele cu care a fost intimpinat pe stadionul din Cluj in perioada cind era ostracizat, urale care m-am alaturat, fiindca dovedeau ca simpatia si prestigiul de care se bucura erau mai puternice decit teroarea. Am vazut si finala-tot la bunici-dar, ca dovada ca inca eram departe de a fi microbist, tin minte doar cum regina Elisabeta a dat Cupa conationalilor sai. Nici poveste de cel mai discutat gol al tuturor timpurilor sau de marii jucatori care s-au perindat prin fata suveranei. Daca ma concentrez bine, imi mai amintesc ca echipa Angliei avea tricouri inchise la culoare , dar in rest nici macar chelia lui Bobby Charlton n-am remarcat-o. Aceasta a fost istorisirea unui campionat mondial vazut de un copil destul de mic si-cred eu-obisnuit ca fel de-a fi. Curind acel copil avea sa prinda "microbul", si perceptia sa avea sa se schimbe radical. 1] 3-1 pentru Portugalia, si la fel au pierdut brazilienii si in fata Ungariei, asa ca n-au trecut de grupe, desi venisra in chip de cam-pioni mondiali. 2] Rosii, ca sa fim exacti. | index 'pageview'); 